Diari Oficial de la Generalitat Valenciana


Sumari del DOGV 5362, del 06-10-2006 (2006/10911)

RESOLUCIÓ de 8 d'agost de 2006, de la Conselleria de Cultura, Educació i Esport, per la qual s'atribuïx la denominació específica de Gaia a l'Institut d'Educació Secundària núm.4 de Sant Vicent del Raspeig.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5362

Data del DOGV
:   06-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10851


Data del document
:   08-08-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Sant Vicent del Raspeig
    * ensenyament públic
    * centre d'ensenyament

RESOLUCIÓ de 8 d'agost de 2006, de la Conselleria de Cultura, Educació i Esport, per la qual s'atribuïx la denominació específica de Gaia a l'Institut d'Educació Secundària núm.4 de Sant Vicent del Raspeig. [2006/10342]  
El Consell Escolar de l'Institut d'Educació Secundària núm.4 de Sant Vicent del Raspeig, en la sessió celebrada el 28 d'abril de 2005, va aprovar sol·licitar per al mencionat centre la denominació específica de Gaia.  
Esta proposta va ser aprovada pel Consell Escolar Municipal, en sessió celebrada el dia 28 de juny de 2005. Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport d'Alacant, amb data 29 d'agost de 2005.  
Gaia (Gea o Gaya) es correspon a la denominació que l'antiga civilització grega utilitzava per a referir-se a la Mare Terra, origen, segons la mitologia grega, de la resta dels déus. El centre pretén amb esta denominació reivindicar l'atenció i conservació de la Terra impulsant el respecte pel medi ambient.  
L'article 13 de la Llei Orgànica 8/1985, de 3 de juliol, reguladora del Dret a l'Educació establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el consell escolar d'este podrà proposar a la Conselleria de Cultura, Educació i Esport la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent  
L'article 3.3 del mencionat reglament establix que no hi podrà haver al mateix municipi instituts d'Educació Secundària amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 10 de maig de 2006, que no hi ha cap centre inscrit amb la dita denominació específica a la localitat de Sant Vicent del Raspeig.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià, resolc  
Primer  
Concedir la denominació específica de Gaia a l'Institut d'Educació Secundària núm.4 de Sant Vicent del Raspeig, codi 53631903.  
Segon  
La dita disposició s'inscriurà en el Registre de Centres Docents de la Comunitat Valenciana.  
Tercer  
La present resolució tindrà efectes des del mateix dia de la seua publicació en el Diari Oficial de la Generalitat.  
Quart  
Conformement amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present Resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 8 d'agost de 2006.. El conseller de Cultura, Educació i Esport: Alejandro Font de Mora Turón.